Държавен вестник, бр. 35, 2014 г., стр. 7

БРОЙ  35	
Д Ъ Р Ж А В Е Н  В Е С Т Н И К 	
СТР.  7  
(5) Решенията по ал. 4, т. 2 се приемат с 
мнозинство 2/3 от всички членове на Смет-
ната палата.
(6) Сметната палата ръководи цялостната 
одитна дейност. Сметната палата осъществява 
одитните си правомощия чрез одиторите. 
Правомощия на председателя 
Чл. 10. Председателят:
1. ръководи и организира дейността на 
Сметната палата и я представлява в страната 
и в чужбина;
2. предлага на Сметната палата разпределе-
ние на одитните отделения между членовете 
на Сметната палата;
3. определя свой заместник при отсъствие;
4. упражнява правомощия на първостепе-
нен разпоредител с бюджет;
5. сключва, изменя и прекратява трудови-
те договори с одиторите и служителите на 
Сметната палата.
Приложимост на Кодекса на труда
Чл. 11. Председателят и членовете на 
Сметната палата имат всички права по тру-
дово правоотношение, освен тези, които са 
несъвместими или противоречат с тяхното 
правно положение.
Г л а в а  т р е т а
ФУНКЦИИ И ДЕЙНОСТ НА СМЕТНАТА 
ПАЛАТА
Видове одити
Чл. 12. (1) Сметната палата извършва:
1. финансови одити;
2. одити за съответствие;
3. одити на изпълнението;
4. специфични одити.
(2) Сметната палата може да извършва 
документални и фактически проверки и 
други контролни действия по отношение на 
юридически лица, възложени є със специал-
ни закони, само в рамките на одитната си 
дейност и по реда на този закон.
Обхват на одитната дейност
Чл. 13. (1) Сметната палата одитира:
1. държавния бюджет;
2. бюджета на държавното обществено 
осигуряване;
3. бюджета на Националната здравнооси-
гурителна каса;
4. бюджетите на общините;
5. други бюджети, приемани от Народното 
събрание. 
(2) Сметната палата одитира и:
1. бюджетите на разпоредителите с бюджет 
по бюджетите по ал. 1 и управлението на 
тяхното имущество;
2. бюджетите на Българската академия на 
науките, държавните висши училища, Бъл-
гарското национално радио и Българската 
национална телевизия;
3. бюджетните средства, предоставяни на 
лица, осъществяващи стопанска дейност;
4. средствата от фондове и програми на 
Европейския съюз, включително управле-
нието им от съответните органи и крайните 
ползватели на средствата;
5. бюджетните разходи на Българската 
народна банка и тяхното управление;
6. формирането на годишното превишение 
на приходите над разходите на Българската 
народна банка, дължимо към държавния бю-
джет, и другите взаимоотношения на банката 
с държавния бюджет;
7. възникването и управлението на дър-
жавния дълг, държавногарантирания дълг, 
общинския дълг и използването на дълговите 
инструменти;
8. приватизирането и концесионирането на 
държавно и общинско имущество, както и на 
предоставените публични средства и публич-
ни активи на лица извън публичния сектор;
9. изпълнението на международни спогодби, 
договори, конвенции или други международни 
актове, когато това е предвидено в съответ-
ния международен акт или е възложено от 
оправомощен орган;
10. други публични средства, активи и дей-
ности, когато това є е възложено със закон.
(3) Сметната палата извършва одити на:
1. държавните предприятия по чл. 62, ал. 3 
от Търговския закон;
2. търговските дружества с над 50 на сто 
държавно и/или общинско участие в капитала;
3. юридическите лица, които имат за-
дължения, гарантирани от държавата, или 
задължения, гарантирани с държавно и/или 
общинско имущество.
(4) Сметната палата извършва одити на 
управлението и разпореждането с публични 
активи и пасиви независимо от основанието 
за това управление и разпореждане и правното 
положение на лицата, които го извършват.
(5) Сметната палата изготвя доклади със 
становища за изпълнението на държавния бю-
джет, на бюджета на държавното обществено 
осигуряване, на бюджета на Националната 
здравноосигурителна каса и по бюджетните 
разходи на Българската народна банка, които 
представя в Народното събрание.
Годишна програма за одитната дейност
Чл. 14. (1) Сметната палата приема годиш-
ната програма за одитната си дейност. На-
родното събрание може със свое решение 
да възлага на Сметната палата да извършва 
до 5 одита годишно извън предвидените в 
годишната програма.
(2) Сметната палата приема програмата 
по ал. 1 след обнародване на държавния бю-
джет на Република България за съответната 
година в „Държавен вестник“, но не по-късно 
от 31 януари на следващата година.